ai4bharat/Pralekha huggingface dataset:
ఆర్థిక మంత్రిత్వ శాఖ
తమిళనాడులో ఆదాయపు పన్ను శాఖ సోదాలు
చెన్నైలో ఉన్న రెండు ప్రైవేట్ సిండికేట్ ఫైనాన్సింగ్ గ్రూపులపై ఆదాయపు పన్ను శాఖ 23.09.2021న సోదాలు మరియు జప్తు కార్యక్రమాలను నిర్వహించింది. చెన్నైలో ఈ రెండు గ్రూపులకు ఉన్న 35 ప్రాంగణాల్లో సెర్చ్ ఆపరేషన్ జరిగాయి. ఫైనాన్షియర్లు వారి సహచరుల ప్రాంగణంలో లభించిన ఆధారాల ప్రకారం ఈ గ్రూపు సంస్థలు తమిళనాడులోని వివిధ పెద్ద కార్పొరేట్ సంస్థలకు మరియు వ్యాపారాలకు రుణాలిచ్చినట్టుగా వెలుగులోకి వచ్చింది, ఇందులో అత్యధిక భాగం నగదు రూపంలో ఉండనుంది. ఈ సోదాల సమయంలో, వారు అధిక వడ్డీ రేటును వసూలు చేస్తున్నట్లుగా కూడా కనుగొనబడింది, ఇందులో కొంత భాగం పన్ను పరిధిలో చూపబడలేదని గుర్తించారు. గ్రూపులచే స్వీకరించబడిన కార్యనిర్వహణ విధానం రుణగ్రహీతలు వడ్డీ చెల్లింపులలో ఎక్కువ భాగం డమ్మీ బ్యాంకు ఖాతాలలో స్వీకరించబడింది. పన్ను ప్రయోజనాల కోసం ఈ మొత్తాన్ని వారు వెల్లడించలేదని తేలింది. ఇంకా లెక్కించబడని డబ్బులు ఇతర రూపంలో ఉంటాయి. అసురక్షిత రుణాలు, ఇతర రుణదాతలు మొదలైన సమూహాల ఖాతా పుస్తకాలలోకి తీసుకురాబడతాయి. సోదాల సమయంలో దొరికిన ఇతర ఆధారాలు వ్యక్తుల ద్వారా అనేక అప్రకటిత ఆస్తి పెట్టుబడులు మరియు ఇతర ఆదాయాలను వెలుగులోకి తేకుండా తక్కువ చేసి చూపడమైంది. ఇప్పటివరకు జరిపిన సోదాల ఫలితంగా సుమారు రూ.300 కోట్ల మేర లెక్కకు చూపని నగదు కనుగోనడమైంది. ఇందులో ఇప్పటివరకు 9 కోట్ల మొత్తాన్ని స్వాధీనం చేసుకున్నారు. తదుపరి విచారణ కొనసాగుతోంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
వరల్డ్ ఎక్స్పో , 2020 దుబాయ్ లో ఎం.ఎస్.ఎం.ఇ పెవిలియన్ ను ప్రారంభించిన కేంద్ర మంత్రి శ్రీనారాయణ్ రాణే, కేంద్ర సహాయమంత్రి శ్రీ భాను ప్రతాప్ సింగ్ వర్మ,ఖాదీ ఇండియా ఫిల్మ్ సైతం ఆవిష్కరణ
కేంద్ర ఎం.ఎస్.ఎం.ఇ శాఖ మంత్రి శ్రీ నారాయణ్ రాణే, కేంద్ర ఎం.ఎస్.ఎం.ఇ శాఖ సహాయ మంత్రి శ్రీ భానుప్రతాప్ సింగ్ వర్మలు ఎం.ఎస్.ఎం.ఇ కార్యదర్శి బి.బి.స్వైన్, కెవిఐసి ఛైర్మన్ శ్రీ వినయ్ కుమార్ సక్సేనాతో కలిసి 2020 బుబాయ్ వరల్డ్ ఎక్స్పోలో ఎం.ఎస్.ఎం. ఇ పెవిలియన్ను వర్చువల్ పద్ధతిలో ప్రారంభించారు. దుబాయ్ ప్రభుత్వ అధికారులు, దేశవ్యాప్తంగా వివిధ ప్రాంతాలనుంచి 2020 దుబాయ్ వరల్డ్ ఎక్స్పోలో పాల్గొంటున్న వారి సమక్షంలో దీనిని ప్రారంభించారు. వరల్డ్ ఎక్స్ పో 2020 దుబాయ్ బ్యూరో ఇంటర్నేషనల్ డెస్ ఎక్స్పొజిషన్స్  నేత్రుత్వంలో నిరర్వహిస్తున్నారు. కనెక్టింగ్ మైండ్స్ , క్రియేటింగ్ ఫ్యూచర్ ఇతివృత్తంతో మానవ మేధస్సు, సాధించిన విజయాలను ప్రదర్శించేందుకు లక్షలాది మంది ప్రజలను అనుసంధానం చేసే ప్రపంచ ప్రఖ్యాత ప్రదర్శన ఇది.
ఎం.ఎస్ ఎం ఇ ఈ ఎక్స్ పో లో పాల్గొనడం వల్ల ఇండియాలో ఎం.ఎస్.ఎం.ఇ వాతావరణానికి సంబంధించి అవగాహనను పెంపొందించుకోవడానికి , వివిధ దేశాల ప్రభుత్వాతలతో , వ్యాపా వర్గాలు, పరిశ్రమ నాయకులతో మాట్లాడడానికి , ప్రపంచవ్యాప్తంగా గల మంచి విధానాలను ఇచ్చిపుచ్చుకోవడానికి వీలు కల్పిస్తుంది.
కెవిఐసి రూపొందించిన ఖాదీ ఇండియా ఫిల్మ్ ను కేంద్ర మంత్రి ఆవిష్కరించారు. ఈ కార్యక్రమం సందర్బంగా ప్రారంభోపన్యాసం చేస్తూ శ్రీ రాణే, ఉద్యోగాల కల్పన, తయారీ రంగ పునాదిని విస్తృతం చేయడానికి ఎం.ఎస్.ఎం.ఇ రంగం కీలకపాత్ర పోషిస్తుందని అన్నారు. ప్రస్తుతం ఎం.ఎస్.ఎం. ఇ రంగంలో 6 కోట్ల యూనిట్లు ఉన్నాయని, సుమారు 11 కోట్ల మందికి ఇది ఉపాధి కల్పిస్తున్నదని అన్నారు. ఇది ఆర్థిక రంగానికి చెప్పుకోదగిన చేయత నిస్తున్నదని చెప్పారు. జిడిపికి 30 శాతం పైగా వాటను, ఇండియానుంచి ఎగుమతి అయ్యే వాటిలో 48 శాతం వాటాను ఇది కలిగి ఉందని చెప్పారు. దేశవ్యాప్తంగా ఎం.ఎస్.ఎం.ఇలకు ఒక ప్రామాణికత తీసుకురాడానికి ఎం.ఎస్.ఎం. ఇ మంత్రిత్వశాఖ కృషిచేస్తున్నట్టు చెప్పారు. ఎగుమతులు, నాణ్యమైన ఉత్పత్తులు, జిడిపికి వాటా పెంపు, ప్రపంచ శ్రేణి మౌలిక సదుపాయాల కల్పన,దేశంలో నడుస్తున్న అన్ని ఎం.ఎస్.ఎం. ఇలకు అత్యాధునిక సాంకేతిక పరిజ్ఞానం కల్పనపై ఎం.ఎస్.ఎం. ఇ మంత్రిత్వశాఖ ప్రత్యేక దృష్టి పెట్టినట్టు తెలిపారు.
కేంద్ర సహాయ మంత్రి శ్రీ భాను ప్రతాప్ వర్మ మాట్లాడుతూ, ఎం.ఎస్.ఎం.ఇ మంత్రిత్వశాఖ , ఎం.ఎస్.ఎం. ఇ రంగాన్ని మరింత ముందుకు తీసుకువెళ్లేందుకు పలు కీలక చర్యలు తీసుకుంటున్నట్టు తెలిపారు. ఫైనాన్స్ పెసిలిటేషన్, సామర్ధ్యాలనిర్మాణం, నైపుణ్యాల శిక్షణ, మార్కెట్ లింకేజ్కి ఏర్పాటు, సాంకేతికత అభివృద్ధి తదితరాల వంటివి దేశవ్యాప్తంగా ఎం.ఎస్.ఎం.ఇ రంగం అభివృద్ధికి దోహదపడగలవని అన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
లాక్ డౌన్ సమయంలో దేశమంతా విస్తారంగా ప్రతి ఒక్కరికీ, ఉచిత ఆహార ధాన్యాలను రవాణా చేయడానికి, పంపిణీకి భారీ కసరత్తు, గత ఒక సంవత్సరంలో మంత్రిత్వ శాఖ సాధించిన అతిపెద్ద విజయం: శ్రీ రామ్ విలాస్ పాశ్వాన్
వినియోగదారుల పరిరక్షణ చట్టం, 2019, ఒకే దేశం ఒకే రేషన్ కార్డు దిశగా ప్రగతి .. ఈ రెండూ వినియోగదారుల వ్యవహారాలు, ఆహరం, ప్రజాపంపిణీ మంత్రిత్వ శాఖ సాధించిన ప్రధాన విజయాలు, కార్యక్రమాలలో ఒకటని వెల్లడించిన మంత్రి
కేంద్ర వినియోగదారుల వ్యవహారాలు, ఆహార, ప్రజా పంపిణీ శాఖ మంత్రి శ్రీ రామ్ విలాస్ పాశ్వాన్ గత ఏడాది కాలంలో వినియోగదారుల వ్యవహారాలు, ఆహార, ప్రజా పంపిణీ మంత్రిత్వ శాఖ సాధించిన విజయాలు, కార్యక్రమాలను వివరించారు. లాక్ డౌన్ కాలంలో ప్రజలకు ఉచిత ఆహార ధాన్యాల రవాణా, పంపిణీని ప్రభుత్వం భరోసాగా ఇవ్వడం అతిపెద్ద విజయమని అన్నారు.
వినియోగరుల పరిరక్షణ చట్టం, 2019, సిడబ్ల్యుసి అత్యధిక టర్నోవర్ సాధించిందని, ఎఫ్సిఐ అధీకృత మూలధనాన్ని రూ .3,500 కోట్ల నుంచి రూ .10 వేల కోట్లకు పెంచడం, వన్ నేషన్ వన్ రేషన్ కార్డ్ వైపు మార్చ్ సాధించటం వంటివి తమ మంత్రిత్వ శాఖ గడచినా ఏడాది సాధించిన వాటిలో ముఖ్యమైనవని శ్రీ పాశ్వాన్ అన్నారు.
కోవిడ్-19 సంక్షోభ సమయంలో దేశంలో పెరిగిన డిమాండ్ను నెరవేర్చడానికి బఫర్ స్టాక్లో తగినంత ఆహార ధాన్యాలు అందుబాటులో ఉన్నాయని శ్రీ పాశ్వాన్ అన్నారు. 2020 మే 28 నాటికి ఎఫ్సిఐలో 272.29 లక్షల మెట్రిక్ టన్నుల బియ్యం, 479.40 ఎల్ఎమ్టి గోధుమలు ఉన్నాయని మంత్రి తెలియజేశారు. అందువల్ల, మొత్తం 751.69 ఎల్ఎమ్టి ఆహార ధాన్యం నిల్వ అందుబాటులో ఉంది .
ఆత్మ నిర్భర్ భారత్ ప్యాకేజీ కింద రాష్ట్రాలు / యుటిలు ఇప్పటికే 2.06 ఎల్ఎమ్టి ఆహార ధాన్యాలను వినియోగించుకున్నట్టు శ్రీ పాశ్వాన్ తెలిపారు. పంపిణీ ప్రారంభమైంది, షెడ్యూల్లో పూర్తవుతుందని అయన అన్నారు.
"ఒకే దేశం ఒకే రేషన్ కార్డ్" ప్రణాళిక ప్రకారం ఎన్ఎఫ్ఎస్ఎ రేషన్ కార్డుల హోల్డర్ల జాతీయ పోర్టబిలిటీని ప్రవేశపెట్టినట్లు శ్రీ పాశ్వాన్ తెలిపారు. 2021 జనవరి నాటికి ఈ పథకం కింద ఆధార్ 100% రేషన్ కార్డులతో అనుసంధానం అయ్యేలా మంత్రిత్వ శాఖ లక్ష్యంగా పెట్టుకుందని ఆయన అన్నారు.
భారతా ఆహార సంస్థ అధీకృత మూలధనాన్ని రూ.3,500 కోట్ల నుండి రూ.10,000 కోట్లకు పెంచే ప్రతిపాదనకు ఆమోదం వచ్చినట్టు మంత్రి వెల్లడించారు.
కేంద్ర గిడ్డంగుల సంస్థ అత్యధికంగా రూ.1710 కోట్ల టర్న్ ఓవర్ సాధించినట్టు ఆయన చెప్పారు.
రూ .125,05.34 లక్షలు ఉన్న రుణ దరఖాస్తులు ఆమోదించబడ్డాయి, 01.04.2019 నుండి 31.03.2020 వరకు 15 చక్కెర కర్మాగారాలకు రూ .188,58.91 లక్షల రుణాన్ని పంపిణీ చేసినట్లు శ్రీ పాశ్వాన్ తెలిపారు.
దేశవ్యాప్తంగా 165 డిస్టిలరీలు మరియు 962 స్వతంత్ర తయారీదారులకు హ్యాండ్-శానిటైజర్లను ఉత్పత్తి చేయడానికి లైసెన్సులు ఇచ్చినట్లు శ్రీ పాశ్వాన్ తెలిపారు, దీని ఫలితంగా 87,20,262 లీటర్ల హ్యాండ్-శానిటైజర్ల ఉత్పత్తి  జరిగింది.
వినియోగదారుల పరిరక్షణ బిల్లు, 2019 లోక్సభలో, రాజ్యసభ లో 30.07.2019, 06.08.2019 న ఆమోదించింది. దీనికి రాష్ట్రపతి తన అంగీకారం ఇచ్చారు. కన్స్యూమర్ ప్రొటెక్షన్ యాక్ట్, 2019 ను అధికారిక గెజిట్లో 09.08.2019 న ప్రచురించారు.
మానవ వనరుల అభివృద్ధి మంత్రిత్వ శాఖ
వర్చువల్ మోసగాళ్లను గుర్తించే ‘ఫేక్బస్టర్’
రహస్యంగా లేదా మారురూపంలో వర్చువల్ కాన్ఫరెన్స్కు హాజరయ్యే మోసగాళ్ళను గుర్తించడానికి ‘ఫేక్బస్టర్’ అనే ప్రత్యేకమైన డిటెక్టర్ను పంజాబ్లోని రోపర్ ఐఐటీ, ఆస్ట్రేలియాలోని మోనాష్ విశ్వవిద్యాలయంలోని పరిశోధకులు అభివృద్ధి చేశారు. ఎవరినైనా అపఖ్యాతిపాలు చేయడానికి లేదా ఎగతాళి చేయడానికి సోషల్ మీడియాలో నకిలీ ముఖాలతో పోస్టులు పెట్టినా కూడా కనుగొనవచ్చు. ప్రస్తుతం మహమ్మారి కారణంగా, అధికారిక సమావేశాలు , పనులు చాలావరకు ఆన్లైన్లో జరుగుతున్నాయి. వీడియో కాన్ఫరెన్సింగ్ సమయంలో ఒకరిస్థానంలో వేరే వాళ్లు పాల్గొన్నా లేదా అక్రమంగా ఉపయోగించుకున్నా సమావేశ నిర్వాహకుడికి ఈ డిటెక్టర్ సాయంతో తెలిసిపోతుంది. ఉదాహరణకు మోసగాడు మీ సహోద్యోగులలో ఒకరి తరపున వెబ్నార్ లేదా వర్చువల్ సమావేశానికి హాజరైతే ఈ టూల్ ద్వారా అతణ్ని గుర్తించవచ్చు. "అధునాతన కృత్రిమ మేధస్సు పద్ధతుల వల్ల సోషల్ మీడియాలో ఎన్నో అక్రమాలు, మోసాలు జరుగుతున్నాయి. ఇటువంటివి అభివృద్ధి చెందుతూనే ఉంటాయి. మరింత వాస్తవికంగా మారతాయి. ఇట్లాంటి మోసాలను గుర్తించకపోతే కష్టమే! మోసగాళ్ల వల్ల భద్రతాపరమైన సమస్యలు ఎదురవుతాయి ”అని ఫేక్బస్టర్ ను అభివృద్ధి చేసిన నలుగురు వ్యక్తుల బృందంలో ఒకరైన డాక్టర్ అభినవ్ ధాల్ అన్నారు. "తాము రూపొందించిన పరికరం 90 శాతానికి పైగా కచ్చితత్వాన్ని సాధించింది" అని చెప్పారు. మిగతా ముగ్గురు సభ్యులలో అసోసియేట్ ప్రొఫెసర్ రామనాథన్ సుబ్రమణియన్ , ఇద్దరు విద్యార్థులు వినీత్ మెహతా , పారుల్ గుప్తా ఉన్నారు.
డాక్టర్ అభినవ్ ధల్ బైట్
ఒక కాగితంపై ఈ టెక్నిక్–- ఫేక్బస్టర్: వీడియో కాన్ఫరెన్సింగ్ కోసం డీప్ఫేక్స్ డిటెక్షన్ టూల్ను - గత నెలలో అమెరికాలో ‘‘ఇంటెలిజెంట్ యూజర్ ఇంటర్ఫేస్”పేరుతో జరిగిన 26 వ అంతర్జాతీయ సదస్సులో ప్రదర్శించారు. నకిలీ వార్తలు, అశ్లీలత , ఇతర ఆన్లైన్ విషయాలను వ్యాప్తి చేయడానికి తారుమారు చేసిన మీడియా కంటెంట్ను పెద్ద పరిణామాల్లో విస్తృతంగా వాడినట్టు గుర్తించామని డాక్టర్ ధాల్ చెప్పారు. ఇలాంటి చర్యల వల్ల తీవ్రమైన పర్యవసానాలు ఉంటాయని అన్నారు. ముఖ కవళికలను మార్చగల స్పూఫింగ్ టూల్స్ ద్వారా మోసగాళ్లు ద్వారా వీడియో-కాలింగ్ సమావేశాల్లోకి చొరబడ్డారని ఆయన అన్నారు. ఈ నకిలీ ముఖ కవళికలను గుర్తించడం కష్టమేనని, ఆ వ్యక్తి నిజమైన వాడే అనుకుంటామని పేర్కొన్నారు. ఫలితంగా తీవ్రమైన సమస్యలు ఏర్పడుతాయన్నారు. ‘డీప్ఫేక్స్’ అని పిలిచే రియల్టైం మిమిక్డ్ వీడియోలను ఆన్లైన్ పరీక్షల్లో , ఉద్యోగ ఇంటర్వ్యూలలో కూడా ఉపయోగించవచ్చు.
ఈ సాఫ్ట్వేర్ ప్లాట్ఫామ్ వీడియో కాన్ఫరెన్సింగ్ సొల్యూషన్స్కు సురక్షితమైనది. జూమ్ , స్కైప్ యాప్స్పై పరీక్షించారు. డీప్ఫేక్ డిటెక్షన్ సాధనం-‘ఫేక్బస్టర్’ ఆన్లైన్ , ఆఫ్లైన్ మోడ్లలో పనిచేస్తుంది. పరికరాన్ని ప్రస్తుతం ల్యాప్టాప్లు , డెస్క్టాప్లతో మాత్రమే ఉపయోగించవచ్చు.“మొబైల్ ఫోన్లు / ఇతర పరికరాల్లో కూడా ఈ టూల్ను వాడుకోవడానికి వీలుగా నెట్వర్క్ను చిన్నగా , తేలికగా మార్చాలని మేము లక్ష్యంగా పెట్టుకున్నాము” అని అసోసియేట్ ప్రొఫెసర్ సుబ్రమణియన్ చెప్పారు. నకిలీ ఆడియోలను కూడా గుర్తించడానికి కూడా ఈ పరికరాన్ని ఉపయోగించుకునేలా బృందం కృషి చేస్తోందని ఆయన అన్నారు. డీప్ఫేక్ డిటెక్షన్ టెక్నాలజీని ఉపయోగించి లైవ్ వీడియో కాన్ఫరెన్సింగ్ సమయంలో మోసగాళ్లను గుర్తించే మొట్టమొదట తయారుచేసిన సాధనాల్లో ‘ఫేక్బస్టర్’ ఒకటి అని బృందం పేర్కొంది. పరికరానికి అన్ని పరీక్షలూ పూర్తయ్యయి. త్వరలోనే మార్కెట్లోకి వస్తుంది
విద్యుత్తు మంత్రిత్వ శాఖ
భవిషత్ అవసరాలను తీర్చడానికి ఎన్ టి పి సి సిద్ధం : వైవిధ్య ప్రణాళికలకు రూపకల్పన ... ఇంధనశాఖ మంత్రి శ్రీ ఆర్ కె సింగ్
45 వసంతాలు పూర్తి చేసుకుని 46వ వసంతంలోకి అడుగుపెట్టిన సంస్థ
సమర్ధత, ఉత్తమ యాజమాన్యం, దేశ ప్రగతిలో కీలక పాత్ర .. మంత్రి కితాబు
దేశ భవిషత్ ఇంధన అవసరాలను తీర్చడానికి ప్రభుత్వ రంగ సంస్థ నేషనల్ థర్మల్ పవర్ కార్పొరేషన్  ప్రణాళికలను సిద్ధం చేస్తున్నదని కేంద్ర ఇంధన శాఖ సహాయ  మంత్రి శ్రీ. ఆర్ కె సింగ్ అన్నారు. పర్యావరణ పరిరక్షణకు ప్రాధాన్యత ఇస్తూ ఉత్పత్తి సామర్ధ్యాన్ని పెంచుకోడానికి సంస్థ ప్రణాళికలను రూపొందిస్తున్నదని మంత్రి అన్నారు. ఎన్ టి పి సి 46వ స్థాపక దినోత్సవ కార్యక్రమంలో మంత్రి పాల్గొన్నారు. డిజిటల్ పద్దతిలో జరిగిన ఈ కార్యక్రమంలో మంత్రి సంస్థ యాజమాన్యాన్ని, సిబ్బందిని, వారి కుటుంబ సభ్యులను అభినందించారు. అత్యంత వేగంగా తన స్థాపిత శక్తిని పెంపొందించుకుంటూ ఎన్ టి పి సి దేశ భవిషత్ ఇంధన అవసరాలను తీర్చడానికి చర్యలను తీసుకుంటున్నదని మంత్రి తెలిపారు. ' కొవిడ్ మహమ్మారి దేశాన్ని కుదిపివేసిన సమయంలో కూడా విద్యుత్ సరఫరాకు ఎలాంటి అంతరాయం లేకుండా చూసి ఎన్ టి పి సి దేశ ప్రజల అవసరాలను తీర్చగలిగింది' అని మంత్రి పేర్కొన్నారు. ' ఇంధన ఉత్పత్తిలో దేశంలో అతిపెద్ద సంస్థలలో ఒకటిగా గుర్తింపు పొందిన ఎన్ టి పి సి భవిషత్ లో ప్రపంచంలో ఇంధన రంగంలో స్థానం సంపాదించడానికి కృషి చేయాలి. సమర్ధతను పెంపొందించుకుంటూ సంస్థ ప్రతీ ఏటా ప్రగతిపథంలో ప్రయాణిస్తున్నది ' అని సింగ్ పేర్కొన్నారు.
45 సంవత్సరాలను దిగ్విజయంగా పూర్తి చేసుకున్న ఎన్ టి పి సిని కేంద్ర ఇంధనశాఖ కార్యదర్శి శ్రీ సంజీవ్ నందన్ సహాయ్ అభినందించారు. ' పునరుత్పాదక ఇంధన రంగంలో కీలక నిర్ణయాలను అమలు చేస్తూ దీనికి అవసరమైన పెట్టుబడులను పెడుతూ భవిషత్ కోసం ఎన్ టి పి సి రంగం సిద్ధం చేసుకొంటున్నది ' అని ఆయన అన్నారు. తన విద్యుత్ ఉత్పత్తి కేంద్రాలలో 10 నుంచి 20 శాతం వరకు బయోమాస్ ను వినియోగిస్తూ ఎన్ టి పి సి కాలుష్య నివారణకు కృషి చేస్తున్నదని ఆయన తెలిపారు. భవిషత్ లో హైడ్రోజన్ ప్రధాన ఇంధన వనరుగా మారనున్నదని గుర్తించిన ఎన్ టి పి సి ఈ దిశలో ప్రయత్నాలను మొదలు పెట్టిందని ఆయన అన్నారు.
ఎన్ టి పి సి సి ఎం డి శ్రీ గురుదీప్ సింగ్ మాట్లాడుతూ సంస్థ పురోగతికి సహకరించిన ప్రతి ఒక్కరికి కృతజ్ఞతలు తెలిపారు. సంస్థ అభివృధికి కృషి చేసిన సిబ్బంది వారి కుటుంబ సభ్యులను ఆయన అభినందించారు. ' ప్రస్తుత సంవత్సరంలో కొవిడ్ రూపంలో ఎదురైన సవాలును ఎదుర్కొని స్థాపిత శక్తికి 1784 మెగావాట్లను జోడించి విద్యుత్ సరఫరాలో ఎలాంటి అంతరాయం లేకుండా చూసాం. 2025నాటికి లక్ష మెగావాట్ల సామర్ధ్యాన్ని సాధించడానికి ప్రణాళికలను రూపొందిస్తున్నాం. దీనికి అవసరమైన సరఫరా , ఉత్పత్తి సౌకర్యాలను ఏర్పాటు చేస్తున్నాం 'అని ఆయన వివరించారు.
ఛతీస్ ఘర్ లో ఎన్ టి పి సి రెండవ 880 మెగావాట్ల విద్యుత్ ఉత్పత్తి కేంద్రాన్ని ఈ రోజు ప్రారంభించారు.
ఆవిర్భావ దినోత్సవాలను నోయిడా లోని ఇంజినీరింగ్ కార్యాలయ ఆవరణలో పతాక ఆవిష్కరణతో ప్రారంభమైన కార్యక్రమంలో దేశం వివిధ ప్రాంతాలలో ఉన్న ఎన్ టి పి సి కేంద్రాల అధికారులు ఆన్ లైన్ లో పాల్గొన్నారు. ఉత్పత్తి, భద్రత, పర్యావరణ పరిరక్షణ, రాజభాష అమలు, ఉత్తమ ఆరోగ్య సౌకర్యాలు, సామాజిక కార్యక్రమాల అమలుకు స్వర్ణ శక్తి అవార్డులను ప్రధానం చేశారు.
కొవిడ్ వ్యాప్తితో దేశవ్యాపితంగా విధించిన లాక్ డౌన్ సమయంలో ఎలాంటి అంతరాయం లేకుండా చూడడంలో విజయం సాధించిన ఎన్ టి పి సి సిబ్బందికి ఆవిర్భావ వేడుకల రూపంలో పండుగ వాతావరణం కనిపించింది. లాక్ డౌన్ సమయంలో విధ్యుత్ గిరాకీ పెరగడంతో ఎన్ టి పి సి కొత్త సవాల్ ఎదురయింది. ఇంజినీర్లు ఇతర సిబ్బంది అహర్నిశలు శ్రమించడంతో లక్ష్యాన్ని ఎన్ టి పి సి సాధించగలిగింది.
ప్రధాన మంత్రి కార్యాలయం
ఫోర్టెస్క్యూమెటల్స్ గ్రూపు, ఇంకా ఫోర్టెస్క్యూ ఫ్యూచర్ ఇండస్ట్రీజ్ ల ఎగ్జిక్యూటివ్ చైర్ మన్మరియు వ్యవస్థాపకుడైన డాక్టర్ శ్రీ ఏండ్ర్ యూ ఫారెస్ట్ తో ప్రధాన మంత్రిసమావేశమయ్యారు
ప్రధాన మంత్రి శ్రీ నరేంద్ర మోదీ 2023 వ సంవత్సరం మే 23 వ తేదీ న ఆస్ట్రేలియా లోని సిడ్ నీ లో ప్రముఖ ఆస్ట్రేటియన్ పారిశ్రమికవేత్త మరియు ఫోర్టెస్క్యూ మెటల్స్ గ్రూపు, ఇంకా ఫోర్టెస్క్యూ ఫ్యూచర్ ఇండస్ట్రీజ్ ల ఎగ్జిక్యూటివ్ చైర్ మన్, వ్యవస్థాపకుడైన డాక్టర్ శ్రీ ఏండ్ర్ యూ ఫారెస్ట్ తో సమావేశమయ్యారు.
గ్రీన్ హైడ్రోజన్ రంగం లో భారతదేశాని కి చెందిన కంపెనీల తో కలసి పని చేయాలన్న ఫోర్టెస్క్యూ గ్రూపు ప్రణాళికల ను ప్రధాన మంత్రి స్వాగతించారు. నవీకరణ యోగ్య శక్తి రంగం లో భారతదేశంకి మహత్వాకాంక్ష భరిత ప్రణాళికల ను రచించుకొందన్న సంగతి ని ప్రధాన మంత్రి చెప్తూ, గ్రీన్ హైడ్రోజన్ మిశన్ వంటి పరివర్తన కారి సంస్కరణల ను మరియు కార్యక్రమాల ను లో భారతదేశం అమలు చేస్తోందన్నారు.
డాక్టర్ శ్రీ ఫారెస్ట్ భారతదేశం లో ఫోర్టెస్క్యూ ఫ్యూచర్ ఇండస్ట్రీజ్ యొక్క ప్రణాళికల ను గురించి మరియు ప్రాజెక్టుల ను గురించి ప్రధాన మంత్రి కి వివరించారు.
ప్రధాన మంత్రి కార్యాలయం
కాత్యాయనిమాత కు ప్రణమిల్లిన ప్రధాన మంత్రి
నవరాత్రి కాలం లో మన సమాజం లో సోదరత్వాన్ని మరియు దయాళుత్వాన్ని పెంపొందింప చేయడం కోసం భక్త జనుల కు కాత్యాయని మాత ఆశీస్సు లు లభించాలంటూ ప్రధాన మంత్రి శ్రీ నరేంద్ర మోదీ ఆకాంక్షించారు.
ప్రధాన మంత్రి ఒక ట్వీట్ లో -
‘‘కాత్యాయని మాత కు ప్రణామాన్ని ఆచరిస్తున్నాను. ఆ దేవి ఆశీర్వాదాలు మన తో సదా ఉండు గాక; మరి, ఆ దేవి ఆశీస్సు లు మన సమాజం లో సోదరత్వాన్ని, దయా గుణాన్ని పెంపొందించు గాక’’ అని పేర్కొన్నారు.
రైల్వే మంత్రిత్వ శాఖ
తొమ్మిది రైల్వే స్టేషన్లలో 2670 కోవిడ్ సంరక్షణ పడకలను మోహరించిన రైల్వేలు
ఢిల్లీ, మధ్యప్రదేశ్, మహారాష్ట్ర ప్రభుత్వాల కోవిడ్ సంరక్షణ కోచీల డిమాండ్ను నెరవేర్చిన రైల్వే శాఖ
ఉత్తర్ ప్రదేశ్లోని ఫైజాబాద్, భదోహి, వారణాసి, బరేలీ, నాజీబాద్లలో రాష్ట్ర ప్రభుత్వ డిమాండ్ మేరకు కోవిడ్ కేర్ కోచీలు సిద్ధం
దేశవ్యాప్తంగా సుమారు 64000 కోవిడ్ సంరక్షణ పడకలతో దాదాపు 14 కోవిడ్ కేర్ కోచీల కేటాయింపు
ప్రస్తుత కోవిడ్ మహమ్మారి రెండవ పర్యాయం విజృంభిస్తున్న క్రమంలో కోవిడ్ సంరక్షణ కోచ్ల సౌకర్యం కోసం రాష్ట్ర ప్రభుత్వాలు చేస్తున్న డిమాండ్ను రైల్వే మంత్రిత్వ శాఖ 64000 పడకలతో కూడిన 4000 కోచ్లతో  తక్షణం నెరవేరుస్తున్నది. ప్రస్తుతం అందుబాటులో ఉన్న గణాంకాల ప్రకారం ఈ సౌకర్యాలలో క్రమంగా 81మంది రోగులు చేరగా, వారిలో 22మంది రోగులు డిశ్చార్జీ అయ్యారు. ఏ ఒక్క సౌకర్యంలోనూ ప్రాణనష్టం జరిగినట్టుగా నమోదు కాలేదు.
ఢిల్లీ, యుపి, ఎంపి, మహారాష్ట్రలలోని తొమ్మిది ప్రధాన స్టేషన్లలో నిలిపి ఈ కోచీల వినియోగంపై తాజా పరిస్థితి దిగువ పేర్కొన్నట్టుగా ఉందిః
ఢిల్లీలో అక్కడి రాష్ట్ర ప్రభుత్వం డిమాండ్ చేసినట్టుగా 1200 పడకలతో 75 కోవిడ్ కేర్ కోచీలను పూర్తి స్థాయిలో రైల్వే శాఖ అందించింది. ఇందులో 50 కోచీలు షకుర్బస్తీలో నిలిపి వుంచగా, 25 కోచీలను ప్రస్తుతం ఆనంద్ విహార్ స్టేషన్లో మోహరించగా, 5గురు వ్యక్తులు షకుర్బస్తీలో చేరారు, ఇందులో ఒక రోగి డిశ్చార్జీ అయ్యారు. గత ఏడాది లో తొలి కోవిడ్ వేవ్ సందర్భంగా షకుర్ బస్తీలో 857మంది రోగులను చేర్పించారు, తదనంతరం అందరూ డిశ్చార్జీ అయ్యారు.
భోపాల్ లో రైల్వే శాఖ 292 పడకలతో 20 ఐసొలేషన్ కోచీలను మోహరించగా, ప్రస్తుతం 3రోగులు ఇందులో చేరి ఈ సౌకర్యాన్ని వినియోగించుకుంటున్నారు.
మహరాష్ట్రలోని నంద్రుబర్లో 292 పడకలు గల 24 ఐసోలేషన్ కోచీలను మోహరించారు. నేటి వరకూ ఈ కేంద్రంలో 73మంది చేరారు. ప్రస్తుత కోవిడ్ విజృంభణ నేపథ్యంలో చేరిన 55మంది రోగులలో 7గురిని డిశ్చార్జీ చేశారు. కాగా, 26.04.2021 నాడు నాలుగు అడ్మిషన్లు నమోదు అయ్యాయి. ఈ యూనిట్లో కోవిడ్ రోగులకు 326 పడకలు అందుబాటులో ఉన్నాయి.
ఉత్తర్ ప్రదేశ్లో రాష్ట్ర ప్రభుత్వం ఇంకా కోరనప్పటికీ, ఫైజాబాద్, భదోహి, వారణాసి, బరేలీ, నాజిబాద్లలో మొత్తం 800 పడకల సామర్ధ్యంతో ఒక్కొక్క స్టేషన్లో 10 కోచీల చొప్పున 50 కోచీలను మోహరించారు.
మంత్రిమండలి
2022 జనవరి 1వ తేదీనుంచి కేంద్ర ప్రభుత్వ ఉద్యోగుల కు అధిక ధరల భత్యం మరియు పింఛనుదారుల కు డియర్ నెస్ రిలీఫ్ ల తాలూకు అదనపు కిస్తీ ని ఇవ్వడానికిఆమోదం తెలిపిన మంత్రిమండలి
కేంద్ర ప్రభుత్వ ఉద్యోగుల కు అధికధరల భత్యం  మరియు పింఛన్ దారులకు డియర్ నెస్ రిలీఫ్  తాలూకు ఒక అదనపు కిస్తీ ని 2022 జనవరి 1వ తేదీ నుంచి వర్తించే విధం గా ఇవ్వడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. దీని లో మూల వేతనం/ పింఛను లో 31శాతం గా ఉన్న ప్రస్తుత రేటు లో 3 శాతం పెంపుదల ను అమలుపరచడమైంది. ధరల లో వృద్ధి కి పరిహారం గా ఈ నిర్ణయాన్ని తీసుకోవడం జరిగింది.
ఈ పెరుగుదల ఏడో కేంద్రీయ వేతన సంఘం సిఫారసు లఆధారం గా అంగీకరించిన సూత్రాని కి అనుగుణం గా ఉంది.
అధిక ధరల భత్యం మరియు డియర్ నెస్ రిలీఫ్ ల వల్ల ఖజానా పై ప్రతి సంవత్సరాని కి 9,544.50 కోట్ల రూపాయల వంతు న ప్రభావం పడుతుంది. దీని ద్వారా సుమారు 47.68 లక్షల మంది కేంద్ర ప్రభుత్వఉద్యోగుల కు మరియు 68.62 లక్షల మంది పింఛనుదారుల కు ప్రయోజనం దక్కనుంది.
ప్రధాన మంత్రి కార్యాలయం
వేల్స్ రాజుతో టెలిఫోన్ లో ప్రధానమంత్రి సంభాషణ
రాజకుటుంబానికి చెందిన వేల్స్ రాజుతో ప్రధానమంత్రి శ్రీ నరేంద్రమోదీ గురువారంనాడు టెలిఫోన్ లో మాట్లాడారు.
ప్రస్తుతం ప్రపంచాన్ని వణికిస్తున్న కోవిడ్-19 మహమ్మారి గురించి ఇద్దరు నాయకులు విస్తృతంగా మాట్లాడుకున్నారు. యుకెలో గత కొద్ది రోజుల్లో జరిగిన భారీ ప్రాణ నష్టం పట్ల ప్రధానమంత్రి సానుభూతి ప్రకటించారు. అలాగే ఇటీవల ఏర్పడిన అనారోగ్యం నుంచి రాజు కోలుకోవడం పట్ల సంతృప్తి ప్రకటిస్తూ దీర్ఘకాలం పాటు ఆయన ఆరోగ్యంగా ఉండాలని శ్రీ మోదీ ఆకాంక్షించారు.
యుకెలోని భారత సంతతి ప్రజల సేవలను రాజు కొనియాడారు. ప్రధానంగా నేషనల్ హెల్త్ సర్వీసుకు చెందిన పలువురు సభ్యులు కోవిడ్ మహమ్మారిపై పోరాటంలో కీలకమైన పాత్ర పోషిస్తున్నారని కొనియాడారు. అలాగే ఈ సంక్లిష్ట సమయంలో యుకెలోని భారత మత, సామాజిక సంస్థలు నిస్వార్ధంగా అందిస్తున్న సేవల గురించి రాజు ప్రత్యేకంగా ప్రస్తావించారు.
ప్రస్తుత సంక్షోభ సమయంలో భారతదేశంలో చిక్కుకుపోయిన యుకె పౌరులకు అందిస్తున్న సహాయం, సౌకర్యాల కల్పన పట్ల ప్రధానమంత్రికి రాజు కృతజ్ఞతలు తెలిపారు.
ఆయుర్వేదంపై రాజు తరచుగా ఆసక్తి కనబరచడం పట్ల ప్రధానమంత్రి కృతజ్ఞతలు తెలిపారు. స్వల్ప నిడివి గల యానిమేషన్ వీడియోల ద్వారా యోగాసనాలను బోధించడానికి, రోగనిరోధక శక్తిని పెంచేందుకు ఇళ్లలోనే అందుబాటులో ఉన్న సాంప్రదాయిక విధానాలను ప్రాచుర్యంలోకి తేవడానికి భారతదేశం చూపుతున్న చొరవను ప్రధానమంత్రి వివరించారు. సాధారణ పరిస్థితుల్లోనే కాకుండా ప్రస్తుత సంక్షోభ సమయంలో ఆరోగ్యం, మానవ మనుగడకు ఆ చొరవలు ఎంతో దోహదపడతాయని రాజు కొనియాడారు.
(
ప్రధాన మంత్రి కార్యాలయం
వసంత పంచమి, సరస్వతి పూజ సందర్భంగా శుభాకాంక్షలు తెలిపిన ప్రధానమంత్రి
ప్రధానమంత్రి శ్రీ నరేంద్ర మోదీ ఈరోజు వసంత పంచమి, సరస్వతి పూజ సందర్భంగా ప్రజలకు శుభాకాంక్షలు తెలిపారు.
ఈ సందర్భంగా ఆయన ట్విట్టర్ ద్వారా ఒక సందేశం ఇస్తూ,
వసంత పంచమి, సరస్వతి పూజ సందర్భంగా దేశవాసులందరికీ శుభాకాంక్షలు తెలియజేస్తున్నాను. మా శారదా ఆశీస్సులు అందరిపై ఉండాలని ,రుతురాజ్ వసంత్ ప్రతి ఒక్కరి జీవితంలో ఆనందాన్ని తీసుకురావాలని కోరుకుంటున్నాను, అని ప్రధానమంత్రి పేర్కొన్నారు.
రైల్వే మంత్రిత్వ శాఖ
ఆత్మనిర్భర్ భారత్ నిర్మాణం అన్న శీర్షికతో సంవత్సరాంతపు విజయాలతో చేపుస్తకాన్ని విడుదల చేసిన రైల్వే మంత్రిత్వ శాఖ
భారతీయ రైల్వేలు 2020లో సాధించిన చెప్పుకోదగిన విజయాలు చేపుస్తకంలో
రైల్వే మంత్రిత్వ శాఖ వెబ్సైట్లో అందుబాటులో ఉన్న చేపుస్తకం
రైల్వే మంత్రిత్వ శాఖ 2020 సంవత్సరంలో సాధించిన విజయాలపై ఆత్మనిర్భర్ భారత్ నిర్మాణం  అన్న శీర్షికతో ముద్రించిన చేపుస్తకాన్ని రైల్వే మంత్రిత్వ శాఖ విడుదల చేసింది. భారతీయ రైల్వేలు 2020లో సాధించిన చెప్పుకోదగిన విజయాలను, చొరవలను ఈ పుస్తకంలో పొందుపరిచారు.
కోవిడ్-19 సంక్షోభ సమయంలో దేశానికి లైఫ్ లైన్, కోవిడ్ -19 సమయంలో సౌహార్ద్రాన్ని వ్యాప్తి చేసిన రైల్వేలు, రైల్ సురక్ష, మెరుగైన రేపటి కోసం మౌలిక సదుపాయాలు, ఈశాన్య భారతంలో సెవెన్ సిస్టర్స్ అనుసంధానం, ఆత్మనిర్భర్ భారత్, స్వచ్ఛ రైల్, స్వచ్ఛ భారత్, గ్రీన్ రైల్వేస్, స్కిల్లింగ్ ఇండియా, ప్రత్యేక సరుకు రవాణా కారిడార్ పట్టాలపైకి, ఫాస్ట్ ట్రాక్ సరుకు రవాణా, సరుకు రవాణా ముందడుగు, కిసాన్ రైలుతో వ్యవసాయంలో సమృద్ధి, ప్యాసింజర్ సంతృప్తిపరచేందుకు చర్యలు కొనసాగింపు, ప్లాట్ఫార్మ్స్ ఆఫ్ ప్రోగ్రెస్, వ్యాపారవ్యవహారాల్లో ప్రభుత్వ, ప్రైవేట్ భాగస్వామ్యం, వికాస్ కీ రైల్, చురుకైన రైల్వేలు వేగవంతమైన రైల్వేలు, పారదర్శకత, జవాబుదారీతనం తదితర శీర్షికలతో రైల్వేలు సాధించిన చెప్పుకోదగిన విజయాలను ఈ పుస్తకంలో రైల్వే మంత్రిత్వ శాఖ పొందుపరిచింది.
ఈ చేపుస్తకం హిందీ, ఇంగ్లీషు భాషల్లో రైల్వే మంత్రిత్వ శాఖ వెబసైట్ https://indianrailways.gov.in. లింక్లో లభ్యమవుతుంది.
ప్రధాన మంత్రి కార్యాలయం
ప్రభుత్వవిభాగాలు మరియు సంస్థల లో క్రొత్త గా ఉద్యోగాల లో నియమించిన వ్యక్తుల కు 70,000 కు పైగా నియామక లేఖల ను- రోజ్ గార్ మేళా లో భాగం గా- జులై 22 వ తేదీ నాడు పంపిణీ చేయనున్న ప్రధానమంత్రి
ఉద్యోగాల కల్పన కు అత్యున్నత ప్రాధాన్యాన్ని ఇవ్వాలన్న ప్రధానమంత్రి యొక్క వచన బద్ధత ను నెరవేర్చే దిశ లో ఒక అడుగు గా ‘రోజ్ గార్ మేళా’ ఉంది
క్రొత్త గాఉద్యోగాల లో నియామకం జరిగిన వారు ‘కర్మయోగి ప్రారంభ్’ అనే ఆన్ లైన్ మాడ్యూల్ ద్వారావారంతట వారు గా శిక్షణ ను కూడా పూర్తి చేసుకోగలుగుతారు
ఉద్యోగాల లో క్రొత్త గా నియమించిన వారికి సంబంధించిన 70,000 కు పైచిలుకు నియామక లేఖల ను ప్రధాన మంత్రి శ్రీ నరేంద్ర మోదీ 2023 జులై 22 వ తేదీ నాడు ఉదయం పూట పదిన్నర గంటల కు వీడియో కాన్ఫరెన్సింగ్ మాధ్యం ద్వారా పంపిణీ చేయనున్నారు. ఉద్యోగ నియామకం జరిగిన వ్యక్తుల ను ఉద్దేశించి ప్రధాన మంత్రి ఈ సందర్భం లో ప్రసంగించనున్నారు.
రోజ్ గార్ మేళా ను దేశ వ్యాప్తం గా 44 చోట్ల నిర్వహించడం జరుగుతుంది. ఈ నియామకాలు వివిధ కేంద్ర ప్రభుత్వాల విభాగాల తో పాటు ఈ కార్యక్రమానికి సమర్థన ను అందిస్తున్నటువంటి రాష్ట్ర ప్రభుత్వాల లో/కేంద్రపాలిత ప్రాంతాల లో చోటు చేసుకొంటున్నాయి. దేశ వ్యాప్తం గా ఎంపిక చేసి క్రొత్త గా ఉద్యోగం లో నియమించినటువంటి వారు ప్రభుత్వం లోని రెవిన్యూ విభాగం, ఆర్థిక సేవ ల విభాగం, తపాలా విభాగం, పాఠశాల విద్య విభాగం, ఉన్నత విద్య విభాగం, రక్షణ మంత్రిత్వ శాఖ, ఆరోగ్యం మరియు కుటుంబ సంక్షేమం మంత్రిత్వ శాఖ, కేంద్రీయ ప్రభుత్వ రంగ సంస్థలు, జల వనరుల విభాగం, సిబ్బంది మరియు శిక్షణ విభాగం మరియు దేశీయ వ్యవహారాల మంత్రిత్వ శాఖ లతో పాటు తదితర వివిధ విభాగాల లో చేరనున్నారు.
ఉద్యోగాల కల్పన కు అత్యున్నత ప్రాధాన్యాన్ని ఇచ్చే విషయం లో ప్రధాన మంత్రి యొక్క వచన బద్ధత ను నెరవేర్చే దిశ లో రోజ్ గార్ మేళా ఒక అడుగు గా ఉంది. రోజ్ గార్ మేళా ఉద్యోగాల కల్పన ను పెంపొందింప జేయడం లో ఒక ఉత్ప్రేరకం వలె పనిచేయగలదన్న భావన ఉంది. అంతేకాక యువతీ యువకుల సశక్తీకరణ తో పాటు గా దేశాభివృద్ధి లో పాలుపంచుకోవడం లో సార్థకం కాగల అవకాశాల ను కూడా ఈ రోజ్ గార్ మేళా వారికి అందిస్తుందన్న భావన సైతం ఉంది.
క్రొత్త గా ఉద్యోగాల లో నియామకం జరిగిన వారు ‘కర్మయోగి ప్రారంభ్’ ద్వారా వారంతట వారు గా శిక్షణ ను పొందే అవకాశాన్ని కూడా దక్కించుకోనున్నారు. ‘కర్మయోగి ప్రారంభ్’ అనేది ఐజిఒటి కర్మయోగి పోర్టల్  కు చెందిన ఒక ఆన్ లైన్ మాడ్యూల్. ఈ పోర్టల్ లో 580 కి పైగా ఇ-లర్నింగ్ పాఠ్యక్రమాల ను ‘ఎక్కడయినా ఏ డివైస్ నుండి అయినా’ నేర్చుకొనే ఫార్మేట్ లో అందుబాటు లో కి తీసుకు రావడమైంది.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 58.89 కోట్లు దాటిన టీకా డోసుల పంపిణీ
కోలుకున్నవారు 97.68%; 2020 మార్చి తరువాత ఇదే అత్యధికం
గత 24 గంటల్లో 25,467 కొత్త కోవిడ్ కేసులు
చికిత్సలో ఉన్నవి మొత్తం కేసుల్లో 1% లోపే; మార్చి 2020 తరువాత అత్యల్పం
ప్రస్తుతం చికిత్సలో ఉన్న కేసులు 3,19,551; ఇది156 రోజుల అత్యల్పం
రోజువారీ పాజిటివిటీ 1.55%, 29 రోజులుగా 3% లోపు
భారత దేశంలో టీకాల పంపిణీ కార్యక్రమంలో భాగంగా ఇప్పటిదాకా ఇచ్చిన టీకా డోసుల సంఖ్య 58.89 కోట్లు దాటి 58,89,97,805కి చేరినట్టు ఈ ఉదయం 8 గంటలకు అందిన సమాచారం తెలియజేస్తోంది. ఇది సాధించటానికి ఇప్పటిదాకా మొత్తం 65,03,493 శిబిరాలు నిర్వహించారు. ఆ వివరాలు ఇలా ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
1,03,53,692
|
|
రెండో డోస్
|
|
82,32,742
|
|
కోవిడ్ యోధులు
|
|
మొదటి డోస్
|
|
1,83,07,076
|
|
రెండో డోస్
|
|
1,26,40,318
|
|
18-44 వయోవర్గం
|
|
మొదటి డోస్
|
|
22,03,32,468
|
|
రెండో డోస్
|
|
2,03,29,375
|
|
45-59 వయోవర్గం
|
|
మొదటి డోస్
|
|
12,34,70,622
|
|
రెండో డోస్
|
|
4,93,70,668
|
|
60 ఏళ్ళు పైబడ్డవారు
|
|
మొదటి డోస్
|
|
8,36,87,351
|
|
రెండో డోస్
|
|
1,03,53,692
|
|
మొత్తం
|
|
58,89,97,805
టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. గత 24 గంటలలో 39,486 మంది బాధితులు కోలుకోగా ఇప్పటిదాకా 3,17,20,112 మంది కోలుకున్నారు. దేశ వ్యాప్తంగా కోలుకున్నవారి శాతం గత 24 గంటల్లో 97.68 % కు చేరుకోవటం విశేషం. 2020 మార్చి నుంచి కోలుకున్నవారి శాతం ఇదే అత్యధికం
గత 24 గంటలలో దేశవ్యాప్తంగా 25,467 కొత్త కేసులు నమోదయ్యాయి. 58 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది..
పెద్ద సంఖ్యలో కోలుకున్నవారు నమోదవటం, కొత్త కేసులు తక్కువగా ఉండటం వలన చికిత్సలో ఉన్నవారి సంఖ్య తగ్గుతూ 3,19,551 కి చేరింది. ఇది 156 రోజుల అత్యల్పం. మొత్తం కేసుల్లో చికిత్సలో ఉన్నవి ప్రస్తుతం 1% లోపు మాత్రమే. ఇది మార్చి 2020 తరువాత అత్యల్పం.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 16,47,526 పరీక్షలు జరపగా ఇప్పటిదాకా చేసిన మొత్తం పరీక్షలు 50.93 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 1.90 % కాగా ఇది 60 రోజులుగా 3% లోపు ఉంటోంది. రోజువారీ పాజిటివిటీ 1.55 % కు చేరగా వరుసగా 29 రోజులుగా 3% లోపు, 78 రోజులుగా 5% లోపే ఉంటోంది